CELEX: 62015TN0510
Language: hu
Date: 2015-09-07 00:00:00
Title: T-510/15. sz. ügy: 2015. szeptember 7-én benyújtott kereset – Mengozzi/OHIM – Consorzio per la Tutela dell’Olio Extravergine di Oliva Toscano (TOSCORO)

26.10.2015   
            
            
               HU
            
            
               Az Európai Unió Hivatalos Lapja
            
            
               C 354/46
            
         2015. szeptember 7-én benyújtott kereset – Mengozzi/OHIM – Consorzio per la Tutela dell’Olio Extravergine di Oliva Toscano (TOSCORO)
   (T-510/15. sz. ügy)
   (2015/C 354/56)
   A keresetlevél nyelve: angol
   
      Felek
   
   
      Felperes: Roberto Mengozzi (Monaco, Monaco) (képviselő: T. Schuffenecker ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Consorzio per la Tutela dell’Olio Extravergine di Oliva Toscano IGP (Firenze, Olaszország)
   
      Az OHIM előtti eljárás adatai
   
   
      A vitatott védjegy jogosultja: felperes
   
      A vitatott védjegy:„TOSCORO” közösségi szóvédjegy – 2 752 509. sz. közösségi védjegy
   
      Az OHIM előtti eljárás: törlési eljárás
   
      A megtámadott határozat: az OHIM második fellebbezési tanácsának 2015. június 5-én hozott határozata (R 322/2014-2. sz. ügy)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               részben hagyja helyben a megtámadott határozatot, és helyezze hatályon kívül a határozat azon részét, amely az „Étkezési olajok és zsírok, étkezési növényi olajok, különösen olívaolaj”, valamint „zöld és fekete olívakrém” áruk vonatkozásában törölte a közösségi védjegyet;
            
         
               —
            
            
               az alperest kötelezze az eljárás költségeinek viselésére, ideértve a felperes részéről a fellebbezési tanács előtt felmerült költségeit is;
            
         
               —
            
            
               a fellebbezési tanács előtti eljárásban részt vevő másik felet kötelezze az eljárás költségeinek viselésére, ideértve a felperes részéről a fellebbezési tanács előtt felmerült költségeket is, amennyiben e fél ezen ügyben beavatkozóként lépne fel.
            
         
      Jogalapok
   
   
               —
            
            
               a 207/2009 rendelet 7. cikke (1) bekezdése k) pontjának és az 1151/2012/EU rendelet 6. cikke (1) bekezdésének megsértése;
            
         
               —
            
            
               az 1151/2012 rendelet 13. cikke (1) bekezdése b) pontjának megsértése.